1 Kua̱r
Bok in nhiam kɛ kui̱
KUA̱RI
Riet in nhiam
Kɛn buɔkni kua̱ri da̱ŋ rɛw ti̱ti̱ ce̱tkɛ kɛ buɔkni Tha-muɛl, kɛ kɛl ni wal. Kä cɔal kɛ kɛ i̱ bok Kua̱ri. Cua kulɛ da̱a̱k ɛ nɛy tëë luɔckɛ Ruac Kuɔth in Rɛl Rɔ pek ëë wäl kɛ thok Gɛ-rith.
Kä kɛn buɔkni kua̱ri lɔth kɛn ni cäät kɛ kui̱ Kuäärä I-thɛ-rɛl mëë tuɔɔk ni kä buɔkni Tha-muɛl. Kä gua̱a̱th in däkɛ piny thi̱n kɛn buɔkni kua̱ri ɛ kɔr li̱eth Ɛ̈-ɣab kuäär kuec caam, kɛnɛ kɔr li̱eth Yɛ-ɣo-ca-pat kuäär kuec cuëëc.
Kä ɛn bok kua̱ri in nhiam dëë da̱a̱k kä diɔ̱ɔ̱k.
1. Jek Thɔ-lo-mon kɛ ɣöö ba kuäär kä I-thɛ-rɛl kɛnɛ Juda. Kɛ lia̱a̱ gua̱n ni Dee-bid.
2. Tëë ci Thɔ-lo-mon kɛ la̱t kɛnɛ pek kuäärädɛ. Ce̱tkɛ ta̱th luak Kuɔth kä Jɛ-ru-tha-lɛm.
3. Dääk nath kɛ rɔ̱ kä kuäär kuec caam I-thɛ-rɛl kɛnɛ kuäär kuec cuëëc Juda, kɛ cäätni kua̱ri tëë ruackɛ kɛ kam runi ti kur bäŋuan kɛnɛ kur bädäk wi̱cdɛ dhieec a /ka̱n Yecu ni dap. Kä kɛn buɔkni kua̱ri da̱ŋ rɛw ruec kuäär kɛ luthdɛ kɛnɛ ŋa̱thdɛ kɛ Kuoth. Kä gɔɔy nath bëë kä luth ɛmɔ, guäth in ku thil luthä kɛnɛ dhöm lɛ nööŋ ni da̱k. Kä kua̱r caam diaal /ka̱n, min ca gɔ̱r kɛ kui̱ kua̱ri luäŋ kɛ lätni. Juda cɛ rɔ liɔm.
Kä min jɔc ɛlɔ̱ŋ kä bok kua̱ri in nhiam kɛ go̱o̱k Kua̱r ni Kuoth, tin ruac kɛ thok Kuɔth ëë luëëk naath kɛ ɣöö /ca kuth baaŋ bi pal kɛnɛ ɣöö ba Kuoth luɔ̱th. Ce̱tkɛ E-li-yaa kɛ ruac cäätädɛ kɛnɛ bööth palä kuɔth Baal. Kuɛnɛ kä ciök kä 18.
Tin te rɛy buɔk
1. Guäl Thɔ-lo-mon kɛ kɔr kuäär Dee-bid 1:1—2:12
2. Buɔ̱m kuäärä Thɔ-lo-mon 2:13-46
3. Pek kuäärä Thɔ-lo-mon 3:1—11:43
a. Run tëë nhiam 3:1—4:34
b. Ta̱th luaak Kuɔth 5:1—8:66
c. Run tëë jɔak 9:1—11:43
4. Dääk kuäärä 12:1—22:53
a. Kac thuk duëli kuec caam raar kɛɛl kɛ Ya-rɔ-baam 12:1—14:20
b. Kua̱r Juda kɛnɛ I-thɛ-rɛl 14:21—16:34
c. Gök ni E-li-yaa kɛnɛ kuäär I-thɛ-rɛl ni Ɛ̈-ɣab kɛ Yɛ-ɣo-ca-pat kä Juda kɛnɛ Ä-ɣɛ̈dh-yaa kä I-thɛ-rɛl 17:1—22:53
